‘‘मैं सब कुछ बताती हूं समीर। जानते हो धरती पर जीवन स्‍वयं नहीं पनपा। यह उल्‍कापिण्‍डों और धूमकेताओं द्वारा बाहरी अन्‍तरिक्ष से आया। इसे पैंस्‍पर्मिया कहते हैं। धरती की तरह हमारे ग्रह जाइगा पर भी जीवन अन्‍तरिक्ष से ही आया। जीवन के विविध रूप अनन्‍त सम्‍भावनाओं और संयोगों का परिणाम है। पृथ्‍वी पर जीवन का आगमन सरल रूप में हुआ और एककोशिकीय जीवों से धीरे-धीरे जटिल जीवों का विकास हो गया। जाइगा पर पृथ्‍वी की तरह जीवन का सरल एककोशिकीय रूप नहीं मिलता। इससे हमने यह अनुमान लगाया कि वहां जीवन का पर्दापण अति विकसित स्‍वरूप में हुआ। हमारे ग्रह पर सिर्फ पेड़-पौधों की उच्‍च प्रजातियां और स्‍त्रियां ही पायी जाती हैं, अन्‍य कोई जीव-जन्‍तु नहीं’’ समीर चकित भाव से परी की बातें सुन रहा था। पता नहीं यह स्‍वप्‍न था या सत्‍य।